laion/Wikipedia-Exotic huggingface dataset:
ვის ეშინია ვირჯინია ვულფის? (ფილმი)

ვის ეშინია ვირჯინია ვულფის? (ინგლ. Who's Afraid of Virginia Woolf?) — მაიკ ნიკოლსის სადებიუტო ფილმი, შავ-თეთრი დრამა. ის შეიქმნა ამავე სახელწოდების პიესის მიხედვით. მაიკ ნილოლისის ამ ფილმმა 5 ოსკარი დაიმსახურა. ფილმიდან მიღებული დიდი შემოსავლის შემდეგ, მაიკ ნიკოლსმა სწორედ ერთი წლის შემდეგ გადაიღო კურსდამთავრებული, რომელმაც აგრეთვე დიდი მოწონება დაიმსახურა მაყურებლებში. ფილმი მიზნად ისახავს ასახოს, ამერიკულ ოჯახში არსებული ძალადობრივი და არასტაბილური სიტუაცია. რიჩარდ ბარტონი — ჯორჯი ელიზაბეთ ტეილორი — მარტა ჯორჯ სიგალი — ნიკ სანდი დენისი — ჰანი ოსკარი საუკეთესო მსახიობი ქალი: ელიზაბეთ ტეილორი საუკეთესო მსახიობი ქალი მეორეხარისხოვან როლში: სანდი დენისი საუკეთესო მხატვრული გაფორმება: რიჩარდ სილბერტი შავ-თეთრი ფილმის საუკეთესო კოსტუმების დიზაინისთვის: აირინ შარაფი შავ-თეთრი ფილმის საუკეთესო ოპერატურა: ჰესკელ ვექსლერი BAFTA საუკეთესო მსახიობი ქალი: ელიზაბეთ ტეილორი საუკეთესო მსახიობი კაცი: რიჩარდ ბარტონი ოსკარი საუკეთესო ფილმი: მაიკ ნიკოლსი საუკეთესო მსახიობი კაცი: რიჩარდ ბარტონი საუკეთესო რეჟისორი: მაიკ ნიკოლსი საკუეთესო მსახიობი კაცი მეორეხარისხოვან როლში: ჯორჯ სიგალი საუკეთესო ადაპტირებული სცენარი — ერნეს ლემანი „ვის ეშინია ვირჯინია ვულფის?“ — კინოფილმების ინტერნეტ-მონაცემთა ბაზა (ინგლისური) „ვის ეშინია ვირჯინია ვულფის?“ — Allmovie-ზე „ვის ეშინია ვირჯინია ვულფის?“ — TCM-ის მონაცემთა ბაზაში
სახლთუხუცესი

სახლთუხუცესი — მეფისა და მსხვილი ფეოდალების დიდი მოხელე გვიანდელ ფეოდალურ საქართველოში, ასრულებდა სამეურნეო-საფინანსო და ადმინისტრაციულ ფუნქციებს. ვახუშტი ბატონიშვილის მიხედვით, სახლთუხუცესი ანუ აბრამადი უძველესი თანამდებობაა, რომელიც არსებობდა გაერთიანებულ საქართველოშიც და იქიდან გადმოვიდა გვიანდელ ფეოდალურ პერიოდში. მაგრამ წყაროებში სახლთუხუცესი XV საუკუნემდე არ ჩანს. ყველა ის ფუნქცია, რომელიც მეფის სახლთუხუცესს ჰქონდა, გაერთიანების ხანაში განაწილებული იყო ვეზირებს შორის. საქართველოს პოლიტიკური დაშლისა და მეფის ხელისუფლების დასუსტების პირობებში სახლთუხუცესის თანამდებობა — ყოველ, მეტ-ნაკლებად მსხვილ საფეოდალოში არსებობდა. თავიანთი სახლთუხუცესები ჰყავდათ კათოლიკოსსა და დედოფალსაც. სახლთუხუცესობა წარმოშობით ხელშინაური სახელო უნდა ყოფილიყო. მაგრამ, რამდენადაც მეფეს საჯარო ხელისუფლება ეპყრა, მისი სახლთუხუცესიც სამეფო მოხელე გახდა და პირველი ადგილი დაიკავა გვიანდელი ფეოდალური პერიოდის მმართველოს ცენტრალურ აპარატში. იგი მეფის დამხმარე, თანაშემწე იყო სამეფოს მმართველობაში, მას ემორჩილებოდა სამეურნეო-საფინანსო დარგის ყველა მოხელე. სახლთუხუცესს ექვემდებარებოდა გადასახადების, სამეფო ბაჟისა და იჯარის საქმეები, აგრეთვე, სამეფო მიწების დამუშავების საკითხები, დარბაზობა-პურობის დროს იგი მთავარი განმკარგულებელი იყო, ხელმძღვანელობდა სტუმრების მიღებას, უფლება ჰქონდა მეფის წინ დამჯდარიყო. სახლთუხუცესის ხელმძღვანელობით უნდა მომზადებულიყო ყმა-მამულის წყალობის წიგნი, სახელოს ბოძებისა და ჯამაგირის საბუთი და სხვა. სახლთუხუცესს ასეთი დოკუმენტები უნდა შეემოწმებინა, თავისი ბეჭედი დაესვა და ამის შემდეგ მოეხსენებინა მეფისათვის. აქედან ჩანს, რომ სახლთუხუცესს ექვემდებარებოდნენ მდივნები და მორდალები. სახლთუხუცესს ინსპექციის უფლება-მოვალეობა ჰქონდა: ჩამოივლიდა სამეფოს სხვადასხვა ადგილს და მიიღებდა საჭირო ზომებს. სახლთუხუცესობა ფრიად შემოსავლიანი სახელო იყო. იგი ყოველთვის მსხვილ ფეოდალს ეჭირა. სახლთუხუცესი ამა თუ იმ ფუნქციას ხშირად უშუალოდ კი არ ასრულებდა, არამედ „თავისი კაცების“ მეშვეობით, რომლებიც სამეფოს მოხელეებად არ ითვლებოდნენ. XVIII საუკუნის II ნახევარში, ქართლისა და კახეთის სამეფოების გაერთიანების შემდეგ, რამდენიმე სახლთუხუცესი იყო: ერთი ქართლისა (ზოგჯერ 2-ც) და ორი - კახეთისა. შეიქმნა აგრეთვე სახლთუხუცესის განსაკუთრებული კოლეგია (შედიოდნენ მელიქ-მამასახლისი და მდივნები), რომელიც ქართლ-კახეთის სამეფოს ფინანსურ საქმეებს განაგებდა. სურგულაძე ი., ქართული საბჭოთა ენციკლოპედია, ტ. 9, თბ., 1985. — გვ. 256. გაბაშვილი ვ., დარბაზის რიგის მოხელენი დასტურლამალის მიხედვით, „ენიმკის მოამბე“, 1942, ტ. 13, გვ. 165-173; სურგულაძე ი., საქართველოს სახელმწიფოსა და სამართლის ისტორიისათვის, ტ. 1, თბ., 1952, გვ. 173-181.
სოლარ იმპულსი

სოლარ იმპულსი (Solar Impulse) — ევროპული შორი დისტანციის მზის ენერგიით მართული თვითმფრინავის პროექტი განხორციელებული ლოზანის ფედერალური პოლიტექნიკური სკოლის (École Polytechnique Fédérale de Lausanne) მიერ. პროექტს პოპულარიზებას უწევს ბერტრან პიკარი, რომელიც მსოფლიოს გარშემო პირველი საჰაერო ბურთით შეუსვენებლივ განხორციელებული ფრენის თანაპილოტი იყო. პროექტის მიზანია მზის ენერგიით პილოტირებული ფიქსირებულფრთიანი საფრენი აპარატით მსგავსი მოგზაურობის განხორციელებაა. ამ პროექტით შექმნილი პირველი აპარატი, შვეიცარული რეგისტრაციის კოდით HB-SIA, ერთადგილიანი თვითმფრინავია, რომელსაც ჰაერში შეუსვენებლივ ფრენა ძალუძს 36 საათის განმავლობაში. მეორე ეტაპზე შედარებით დიდი აპარატის შექმნაა.
ჩაკოს ეროვნული ისტორიული პარკი

ჩაკოს ეროვნული ისტორიული პარკი (ინგლ. Chaco Culture National Historical Park) — ჩაკოს კულტურის გავრცელების არეალი, რომელიც მდებარეობს ამერიკის შეერთებული შტატების დასავლეთ ნაწილში, ნიუ-მექსიკოს შტატში. შეერთებული შტატების პრეზიდენტის თეოდორ რუზველტის გადაწყვეტილებით, 1907 წლის 11 მარტს აქ შეიქმნა დაცული ტერიტორია, რომელიც ეროვნული მონუმენტის სტატუს ატარებდა. მრავალი წლის შემდეგ 1980 წლის 19 დეკემბერს, გაფართოვდა ეროვნული მონუმენტის ტერიტორია და მას სტატუსი შეეცვალა, ამიერიდან ეს ადგილი ეროვნულ პარკად იწოდებოდა. 1987 წლის 8 დეკემბერს, ჩაკოს ეროვნული პარკი იუნესკომ მსოფლიო მემკვიდრეობის ძეგლთა სიაში შეიყვანა. ეროვნული პარკი მოიცავს 137,49 კმ ² ტერიტორიას. აქ არის ადამიანის უძველესი ნაშთები, ამერიკის შეერთებულ შტატებში. აქ აღმოჩენილი ადამიანის ფრაგმენტები ჩვენს ერამდე 7000 წლით თარიღდება. ამ ადგილებში უძველესი დროიდანვე ცხოვრობდა პუებლოს ტომი. ჩაკაოს ეროვნულ პარკში მდებარეობს დაახლოებით 4000 არქეოლოგიური ძეგლი. აქ ყოველწლიურად დაახლოებით 60-70 ათასი ტურისტი ჩადის. მსოფლიო მემკვიდრეობის ძეგლების სია ამერიკაში Chaco Culture National Historical Park Chaco Research Archive
ფულის გათეთრება

ფულის გათეთრება — არალეგალური გზებით მიღებული ფულადი სახსრების ან საკუთრების სხვა ფორმების ლეგალიზებას, ანუ მათი ჩრდილოვანი, არაფორმალური ეკონომიკიდან ფორმალურში გადაყვანას იმისათვის, რომ ამ სახსრებით ღიად (სახალხოდ) სარგებლობა გახდეს შესაძლებელი. გათეთრების პროცესში ხდება შემოსავლის ნამდვილი წყაროს დამალვა, რეალური გარიგებების ფორმალურით შეცვლით, მაგ. დამამოწმებელი დოკუმენტების გაყალბებით, მესამე პირთა დოკუმენტების გამოყენებით და მისთ. ეკონომიკის გლობალიზაციის პირობებში ფულის გათეთრებისთვის ხშირად ოფშორულ ზონებს იყენებენ, ეს არის ქვეყნები ე.წ. საგადასახადო სამოთხით, სადაც საბანკო სისტემებში ბენეფიციარების კონფიდენციალობა უზრუნველყოფილია. გავრცელებული მტკიცებით ეს ტერმინი აშშ-ში წარმოიშვა 1920-იან წლებში. ამერიკულმა მაფიამ კრიმინალური გზით შეძენილი ფულადი სახსრების ლეგალიზებისთვის ავტომატური სამრეცხაოების გახსნა დაიწყო. თუმცა ამერიკელი ავტორი ჯეფრი რობინსონის აზრით, ეს ასე არ არის. მისი თქმით ტერმინი „ფულის გათეთრება“ (ინგლ. money laundering) პირველად ბრიტანულმა გაზეთმა „The Guardian“-მა გამოიყენა უოტერგეიტის სკანდალის პერიოდში რიჩარდ ნიქსონის საარჩევნო კამპანიის უკანონო დაფინანსების აღნიშვნისთვის. საქართველოს კანონმდებლობაში, როგორც ევროპის მრავალ ქვეყანაში, იურიდიულად დამკვიდრებულია ტერმინი „უკანონო შემოსავლის ლეგალიზაცია“ და იგი, „უკანონო შემოსავლის ლეგალიზაციის აღკვეთის ხელშეწყობის შესახებ“ საქართველოს კანონის მიხედვით, შემდეგნაირადაა განსაზღვრული: უკანონო შემოსავლისათვის კანონიერი სახის მიცემა (შეძენა, გამოყენება, გადაცემა ან სხვა მოქმედება), აგრეთვე მისი ნამდვილი წარმოშობის, მესაკუთრის ან მფლობელის ან/და ქონებრივი უფლებების დამალვა ან შენიღბვა ანდა ასეთი ქმედების ჩადენის მცდელობა. თავისი შინაარსით, ფულის გათეთრება, მოიცავს ოპერაციათა რთულ ერთობლიობას, რომლის მიზანია ფინანსური აქტივების წყაროს იმგვარად შენიღბვა, რომ შემდეგში ასეთი აქტივების გამოყენება კომპრომეტაციის გარეშე იყოს შესაძლებელი. სპეციალისტები გამოყოფენ ფულის გათეთრების რამდენიმე ეტაპს. ჩვეულებრივ, მიღებულია სამ ეტაპად დაყოფა: განთავსება, დანაწევრება, ინტეგრაცია. თუმცა ოპერაციათა სირთულიდან გამომდინარე ზღვარის გავლება ამ ეტაპებს შორის საკმაოდ რთულია და დამოკიდებულია ფულის გამთეთრებელი პირის ან გუნდის ინტელექტუალურ მომზადებასა და ფანტაზიაზე. Money laundering საიტზე Curlie UNODC – United Nations Office on Drugs and Crime – on money-laundering and countering the financing of terrorism Financial Market Integrity Unit, The World Bank US Department of State International Narcotics Control Strategy Report (INCSR), annual report issued in March every year. Essential reading for all compliance officers for evaluating country money laundering risk HSBC Fined 1.9bn for money laundering დაარქივებული 2012-12-20 საიტზე Wayback Machine.
დიდი კანიონის ეროვნული პარკი

დიდი კანიონის ეროვნული პარკი (ინგლ. Grand Canyon National Park) — ამერიკის შეერთებულ შტატებში შექმნილი ერთ-ერთი უძველესი ეროვნული პარკი. მდებარეობს არიზონის შტატში. პარკის ტერიტორია მოიცავს დიდი კანიონს და მდინარე კოლორადოს, ის ბუნების საოცრებადაა აღიარებული. დიდი კანიონის ეროვნული პარკის ფართობი შეადგენს 4927 კმ²-ს. დიდი კანიონის სამხრეთი ნაწილი, ტურისტებში განსაკუთრებით პოპულარობით სარგებლობს. აქ არის მრავალი ღირსშესანიშნავი ადგილი და თან ეს ტერიტორია გზიდან 48 კილომეტრში მდებარეობს. რაც შეეხება პარკის ჩრდილოეთ ნაწილს, მას ყველაზე ნაკლებად სტუმრობენ. დაცული ტერიტორიის დანარჩენ ნაწილში მისვლა საკმაოდ რთულია, თუმცა ბევრი ტურისტი ბილიკების მეშვეობით მაინც ახერხებს ამ ადგილების მონახულებას. 1908 წლის 11 იანვარს, პრეზიდენტ ბენჯამინ ჰარისონის გადაწყვეტილებით ამ ადგილს მიენიჭა ეროვნული მონუმენტის სტატუსი, 1919 წელს კი დიდი კანიონს შეეცვალა სტატუსი და ის უკვე ეროვნულ პარკად იწოდებოდა. 1975 წელს დიდი კანიონის ეროვნული პარკის ტერიტორია ორჯერ გაფართოვდა. 1979 წელს იუნესკომ ეს ტერიტორია მსოფლიო მემკვიდრეობად აღიარა. მრავალფეროვანია პარკის ფლორა და ფაუნა. აქ დაახლოებით ცხოვრობს: 355 სახეობის ფრინველი, 89 სახეობის ძუძუმწოვარი, 47 რეპტილია, 9 სახეობის ამფიბია, 17 სახეობის თევზი. პარკის ფლორიდან აღსანიშნავია: 167 სახეობის სოკო, 64 სახეობის ხავსი და 195 სახეობის ლინქენი. დიდი კანიონი მსოფლიო მემკვიდრეობის ძეგლების სია ამერიკაში ოფიციალური საიტი Grand Canyon National Park at the Open Directory Project დაარქივებული 2011-10-06 საიტზე Wayback Machine. Interactive Google Maps Hiking Guide დაარქივებული 2010-10-24 საიტზე Wayback Machine. Grand Canyon Virtual Tour-360 fullscreen panoramas დაარქივებული 2010-11-28 საიტზე Wayback Machine. Cell Phone Audio Tours of the Grand Canyon Cell Phone Audio Tours of the Grand Canyon mp3 დაარქივებული 2011-07-14 საიტზე Wayback Machine.
მარლონ ბრანდო

მარლონ ბრანდო, უმც. (ინგლ. Marlon Brando; დ. 3 აპრილი, 1924 — გ. 1 ივლისი, 2004) — ოსკაროსანი ამერიკელი მსახიობი, რომელიც საყოველთაოდ მე-20 საუკუნის ერთ-ერთ უდიდეს კინომსახიობად ითვლება. მან გაუწია პოპულარიზაცია სტანისლავსკის სისტემას და მეთოდურ შესრულებას (ხშირად შეცდომით ერთ ტექნიკად მოიხსენიება) ფილმებში „ტრამვაი სახელად სურვილი“ და „ნავსადგურში“ ორივე მათგანი ელია კაზანის რეჟისორობით დაიდგა ადრეულ 1950-იანებში. მის სამსახიობო სტილს, 1950-იანების ჰოლივუდში დაუინტერესებელი პერსონის საზოგადოებრივ იმიჯთან შეხამებით, უდიდესი გავლენა ჰქონდა მსახიობთა მთელ თაობაზე; მათ შორის იყვნენ ჯეიმზ დინი, პოლ ნიუმანი, რობერტ დე ნირო,ალენ დელონი, ალ პაჩინო,ელვის პრესლი, შონ პენი, რასელ ქროუ, ჯეკ ნიკოლსონი და განსაკუთრებით ჯონი დეპი, რომელიც მისი პირადი პატრონაჟის ქვეშ იმყოფებოდა. შეგიძლიათ იხილოთ მედიაფაილები თემაზე „მარლონ ბრანდო“ ვიკისაწყობში. მარლონ ბრანდო კინოფილმების ინტერნეტ-მონაცემთა ბაზაში
მცველი (ფეხბურთი)

ცენტრალური მცველი - ან CB ან Central Back არის პოზიცია ფეხბურთში. იგი იცავს თავის კარს სხვა მცველებთან და მეკარესთან ერთად. უმეტესად ცენტრალური მცველები არ გამოირჩევიან გოლის გატანით, მათი მიზანია შეაჩერონ მეტოქის თავდამსხმელი და ხელი შეუშალონ შემტევს გოლის გატანაში. თუ ცენტრალური მცველი მაღალია იგი ხშირად ჩადის მეტოქის საჯარიმოში სტანდარტების დროს და ცდილობს გოლის გატანას. მარჯვენა მცველი - ან RB ან Right Back არის პოზიცია ფეხბურთში. იგი იცავს თავის კარს სხვა მცველებთან და მეკარესთან ერთად. როგორც წესი, მარჯვენა მცველის რაოდენობა მოედანზე ერთია. უმეტესად მარჯვენა მცველი არ გამოირჩევა გოლის გატანით. მისი მიზანია შეაჩეროს მეტოქის ფეხბურთელი, რომელიც უტევს მარჯვენა ფლანგიდან და ხელი შეუშალოს მას გოლის გატანაში. მარჯვენა მცველი ხშირად უტევეს ფლანგიდან და ასევე ახორციელებს დარტყმებს შორიდან. მარჯვენა მცველების უმეტესობა საშუალო სიმაღლისაა. ამიტომ ისინი სტანდარტების დროს უკან რჩებიან. მათ არ სჩვევიათ გოლების ხშირად გატანა. მარცხენა მცველი - ან LB ან Left Back არის პოზიცია ფეხბურთში. იგი იცავს თავის კარს სხვა მცველებთან და მეკარესთან ერთად. როგორც წესი მარცხენა მცველის რაოდენობა მოედანზე ერთია. უმეტესად მარცხენა მცველი არ გამოირჩევა გოლის გატანით, მათი მიზანია შეაჩეროს მეტოქის ფეხბურთელი, რომელიც უტევს მარცხენა ფლანგიდან და ხელი შეუშალოს მას გოლის გატანაში. მარცხენა მცველი ხშირად უტევს ფლანგიდან და ასევე ახორციელებს დარტყმებს შორიდან. მარცხენა მცველების უმეტესობა საშუალო სიმაღლისაა ამიტომ ისინი სტანდარტების დროს უკან რჩებიან. მათ არ სჩვევიათ გოლების ხშირად გატანა. ფეხბურთის წესები მეკარე
Mad About You

„Mad About You“ — ინგლისელი მომღერალ და მუსიკოს სტინგის სიმღერა სინგლი, რომელიც გამოიცა 1991 წლის იანვარში. იგი შეტანილია მუსიკოსის მესამე სტუდიურ ალბომში The Soul Cages. მუსიკოსის თქმით, სიმღერა დაიწერა მეფე დავითისა და ბერსაბეს ამბის გავლენით. Mad About You (რემიქსი) - 3:56 Tempted (საკონცერტო) - 4:43 If You Love Somebody Set Them Free (საკონცერტო) - 5:52 ↑ დაარქივებული ასლი. დაარქივებულია ორიგინალიდან — 2014-12-20. ციტირების თარიღი: 2014-12-27.
The Soul Cages (სიმღერა)

„The Soul Cages“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1991 წლის აპრილში. იგი შეტანილია მუსიკოსის მესამე სტუდიურ ალბომში The Soul Cages. მუსიკოსის თქმით, სიმღერის ეფუძნება ძველ ბრიტანულ ზღაპარს, რომელიც მან ჯერ კიდევ ბავშვობაში მოისმინა - გარდაცვლილთა სულებზე, რომლებიც ინახება ზღვაში მოხუც მეთევზესთან. 7" სინგლი (A&M Records ‎– AM 759) The Soul Cages - 4:24 Walking In Your Footsteps (საკონცერტო) - 4:51 Maxi CD (A&M Records ‎– AMCD 759) The Soul Cages - 4:24 Walking In Your Footsteps (საკონცერტო) - 4:51 Don't Stand So Close To Me (საკონცერტო) - 4:59 Oo La La Hugh - 2:46 ↑ დაარქივებული ასლი. დაარქივებულია ორიგინალიდან — 2014-08-08. ციტირების თარიღი: 2014-12-28. ↑ http://www.discogs.com/Sting-The-Soul-Cages/release/5540755 ↑ http://www.discogs.com/Sting-The-Soul-Cages/release/852079
Why Should I Cry For You

„Why Should I Cry For You“ — ინგლისელი მომღერალ და მუსიკოს სტინგის სინგლი, რომელიც გამოიცა 1991 წელს. ეს არის უკანასკნელი სინგლი მუსიკოსის მესამე ალბომიდან „The Soul Cages“. სინგლი გამოვიდა შეზღუდული რაოდენობით, დამატებითი მიქსების თანხლებით. Why Should I Cry For You? (რადიოს ვერსია) - 4:36 Why Should I Cry For You? (ვრცელი ვერსია) - 7:23 Mad About You (იტალიურ ენაზე) - 3:58 We'll Be Together (მანამდე გამოუცემელი ვერსია) - 4:35 Why Should I Cry For You? (ესპანურ ენაზე) - 4:48 "Why Should I Cry For You?" საიტზე Discogs
It's Probably Me

„It's Probably Me“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1992 წელს. იგი ჩაწერილია მაიკლ კემენისა და ერიკ კლეპტონის მონაწილეობით. საქსოფონზე უკრავს დევიდ სენბორნი. სიმღერა ჟღერს ფილმში „სასიკვდილო იარაღი 3“ და შეტანილია მის საუნდტრეკში, თუმცა სხვადასხვა ვერსიები გამოიცემოდა სტინგის კომპილაციებზეც. კიდევ ერთი ვერსია წარმოდგენილია სტინგის ალბომზე Ten Summoner's Tales. CD maxi "It's Probably Me" (საუნდტრეკის ვერსია) — 6:21 "It's Probably Me" — 5:01 CD / 7" "It's Probably Me" (შემოკლებული) — 4:41 "It's Probably Me" (ალბომის ვერსია) — 6:30 ↑ King, Alex P. (2004). Hit-parade — 20 ans de tubes (French). Pascal, გვ. 339. ISBN 2-35019-009-9.
If I Ever Lose My Faith in You

„If I Ever Lose My Faith in You“ — ინგლისელი მომღერალ და მუსიკოს სტინგის სიმღერა და სინგლი, რომელიც გამოიცა 1993 წელს. იგი შეტანილია მუსიკოსის მეოთხე სტუდიურ ალბომში Ten Summoner's Tales. სინგლმა სტინგს 1994 წელს მოუტანა გრემის ჯილდო, როგორც საუკეთესო შემსრულებელ მამაკაცს. აშშ-ში სინგლი მოხვდა ჩარტის #17 პოზიციაზე. სტინგი ამბობდა, რომ „სიმღერა ორ ნაწილად იყოფა. პირველი არის იმაზე, თუ რისი რწმენა დავკარგე. ესენია პოლიტიკა, მედია, მეცნიერება, ტექნოლოგია. მიუხედავად ამისა, მე მაქვს ურთიერთობა ხალხთან, რომელსაც ამ ყველაფრის სწამს“. 2007 წელს მესაყვირე გრეგ ადამსმა ჩაწერა სიმღერის ქავერ-ვერსია. 2009 წელს კრის ბოტიმ ცოცხლად შეასრულა საკუთარი ვერსია, სტინგის მონაწილეობით. სიმღერის მუსიკალური ვიდეოს რეჟისორია ჰოვარდ გრინჰოლი. CD maxi If I Ever Lose My Faith in You — 4:29 Message in a Bottle [აკუსტიკური] — 5:20 Tea in the Sahara [აკუსტიკური] — 4:25 Walking on the Moon [აკუსტიკური] — 5:06 CD 1 If I Ever Lose My Faith in You — 4:29 All This Time — 5:20 Mad About You — 4:24 Every Breath You Take — 5:06 CD 2 If I Ever Lose My Faith in You — 4:33 Message in a Bottle — 5:47 Tea in the Sahara — 4:43 Walking on the Moon — 2:56 სურათიანი დისკი #31458-0111-2 If I Ever Lose My Faith in You — 4:29 Everybody Laughed But You — 3:51 January Stars — 3:50 We Work The Black Seam [ალტერნატიული ვერსია] — 6:08 ↑ ინფორმაცია სტინგის ოფიციალურ საიტზე. დაარქივებულია ორიგინალიდან — 2014-08-07. ციტირების თარიღი: 2014-12-30. ↑ Music: Cool to the Touch. Gregadamsmusic.com. დაარქივებულია ორიგინალიდან — 2012-03-08. ციტირების თარიღი: 2014-12-30. ↑ Greg Adams - Cool to the Touch. Smooth-jazz.de. ↑ Chris Botti in Boston Overview. Allmusic.com. ↑ Chris Botti in Boston. Billboard.biz. დაარქივებულია ორიგინალიდან — 2012-09-28. ციტირების თარიღი: 2014-12-30.
Aqua (ჯგუფი)

Aqua — დანიური ჯგუფი კოპენჰაგენიდან, რომელიც გამორჩეულად პოპულარული იყო 1990-იანი წლების ბოლოს. Aqua-ს წარმატებამ ჯგუფის სიმღერები მოახვედრა ბრიტანულ ჰიტ-აღლუმშიც, სადაც მათ არანაკლებ დიდი პოპულარობა ხვდა წილად. 2001 წლის ივლისში დაშლამდე ოთხეულმა გამოსცა ორი სტუდიური ალბომი - Aquarium და Aquarius. მსოფლიო მასშტაბით გაიყიდა მათი ალბომების დაახლოებით 33 მილიონი ასლი. შედეგად, Aqua აღიარებულია ყველა დროის ყველაზე წარმატებულ დანიურ ჯგუფად.[1] Aqua-ს ყველაზე ცნობილი სიმღერაა „Barbie Girl“, რომელმაც აგრეთვე მნიშვნელოვანი სკანდალი გამოიწვია თოჯინა ბარბის შექმნელთა მხრიდან (სიმღერის ტექსტის გამო). 2001 წელს დაშლის შემდეგ, ჯგუფი დაბრუნდა 2007 წლის ოქტომბერში და მას შემდეგ დრო და დრო კონცერტებს ატარებს. მათი ჰიტ-სინგლების კრებულში, რომელიც 2009 წელს გამოიცა, შეტანილია 3 ახალი სიმღერაც. მთავარი სტატია: Aqua-ს დისკოგრაფია. სტუდიური ალბომები Aquarium (1997) Aquarius (2000) Megalomania (2011) ვიკისაწყობში არის გვერდი თემაზე: Aqua ოფიციალური საიტი ოფიციალური MySpace გვერდი დაარქივებული 2009-10-23 საიტზე Wayback Machine. Aqua საიტზე My Aquarium დაარქივებული 2008-10-21 საიტზე Wayback Machine. Aquarama დაარქივებული 2019-10-22 საიტზე Wayback Machine. ბრაზილიური საიტი დაარქივებული 2016-03-04 საიტზე Wayback Machine. არაოფიციალური რუსული ფან-კლუბი "Aquarius" Aqua საიტზე Bubblegum Dancer დაარქივებული 2009-01-23 საიტზე Wayback Machine. Aqua 2001 დაარქივებული 2010-10-30 საიტზე Wayback Machine. Aqua დაარქივებული 2009-05-28 საიტზე Wayback Machine. ჟურნალის როლინგ სტოუნი საიტზე ↑ CNN — January 7, 2003 - "Supreme Court rejects ugly fight over Barbie doll — http://www.cnn.com/2003/LAW/01/27/scotus.barbie.song/"
Rednex

Rednex — შვედური ჯგუფი, რომელიც პოპულარული იყო 1990-იან წლებში, ძირითადად, ჰიტ-სინგლებით „Old Pop in an Oak“, „Cotton Eye Joe“ და „Wish You Were Here“. სხვადასხვა წლებში ჯგუფის შემადგენლობა იცვლებოდა. Rednex დრო და დრო უშვებდა სინგლებს, თუმცა ოფიციალურად მას დღემდე მხოლოდ ორი სტუდიური ალბომი აქვს გამოცემული - Sex & Violins და Farm Out. მთავარი სტატია: Rednex-ის დისკოგრაფია. 1995: Sex & Violins 2000: Farm Out 2003: The Best of the West ვიკისაწყობში არის გვერდი თემაზე: Rednex ოფიციალური საიტი დაარქივებული 2016-05-03 საიტზე Wayback Machine. ჯგუფის დისკოგრაფია საიტზე Discogs
Aqua (მრავალმნიშვნელოვანი)

სიტყვა Aqua შეიძლება აღნიშნავდეს: Aqua — ჯგუფი; თანამგზავრი — თანამგზავრი; ცათამბჯენი — ცათამბჯენი.
The Kelly Family

The Kelly Family — ევროპულ-ამერიკული ჯგუფი, რომლის მონაწილეები სხვადასხვა დროს იყვნენ და არიან ერთი ოჯახის წევრები. ჯგუფი ასრულებს პოპის, როკის და ფოლკლორული ჟანრის სიმღერებს. მას დიდი წარმატება ხვდა წილად, განსაკუთრებით გერმანიაში, ბენელუქსის ქვეყნებში, სკანდინავიაში, აღმოსავლეთ ევროპაში, ესპანეთსა და პორტუგალიაში. 1980-იანი წლებიდან მოყოლებული ჯგუფს გაყიდული აქვს 20 მილიონ დისკამდე. მთავარი სტატია: The Kelly Family-ს დისკოგრაფია. The Kelly Family (1979) Lieder der Welt (1979) Festliche Stunden bei der Kelly Family (1979) Ein Vogel Kann Im Käfig Nicht Fliegen (1980) Kelly Family Loves Christmas And You (1980) Stargala (1980) Wonderful World (1981) Une Famille C'est Une Chanson (1984) Unsere Schönsten Deutschen Lieder (1984) Keep On Singing (1989) New World (1990) Honest Workers (1991) Streetlife (1992) Wow (1993) Christmas All Year (1994) Over the Hump (1994) Christmas For All (1995) Almost Heaven (1996) Growin' Up (1997) From Their Hearts (1998) La Patata (2002) Homerun (2004) We Got Love (2017) ჯგუფის ოფიციალური გერმანული საიტი
ოქროს კარიბჭე (მრავალმნიშვნელოვანი)

საკუთარ სახელს ოქროს კარიბჭე აქვს სხვა მნიშვნელობებიც. იხილეთ: ოქროს კარიბჭე - ქალაქის ძველი კარიბჭე, რუსეთში. ოქროს კარიბჭე - ქალაქის ძველი კარიბჭე, გალავანი, იერუსალიმში, ისრაელი. ოქროს კარიბჭე - ქალაქის ძველი კარიბჭე, კიევში, უკრაინა. ოქროს კარიბჭე - ხიდი სან-ფრანცისკოს ყურეში.
Love Is Strong

Love Is Strong — სიმღერა და რიგით პირველი სინგლი ჯგუფ როლინგ სტოუნზის ალბომიდან Voodoo Lounge. მისი ავტორები არიან მიკ ჯეგერი და კით რიჩარდსი. დიდი წარმატება იქონია სიმღერაზე გადაღებულმა მუსიკალურმა ვიდეომ, რომელშიც ჯგუფის წევრები გიგანტური ზომის არიან და დააბიჯებენ ქალაქში. სიმღერის თავდაპირველი სახელწოდება იყო „Love is Strange“. 7" VS1503 Love Is Strong (ალბომის ვერსია) The Storm აუდიოკასეტა VSC1503 Love Is Strong (ალბომის ვერსია) The Storm კომპაქტ დისკი VSCDE1503 Love Is Strong (ალბომის ვერსია) The Storm კომპაქტ დისკი VSCDT1503 - საკოლექციო ვერსია Love Is Strong (ალბომის ვერსია) The Storm So Young Love is Strong (ბობ კლირმაუნტინის რემიქსი) კომპაქტ დისკი VSCDX1503 - რემიქს ვერსია Love Is Strong (ტედი რაილის რემიქსი) Love Is Strong (ტედი რაილის ვრცელი რემიქსი) Love Is Strong (ტედი რაილის ვრცელი როკ რემიქსი) Love Is Strong (ტედი რაილის დაბ რემიქსი) Love Is Strong (Joe The Butcher-ის კლუბური რემიქსი) Love Is Strong (ტედი რაილის ინსტრუმენტული ვერსია) მიკ ჯეგერი - ვოკალი, ჰარმონიკა კით რიჩარდსი - ელექტრონული, აკუსტიკური გიტარები, ვოკალი რონი ვუდი - ელექტრონული, აკუსტიკური გიტარები დერილ ჯონსი - ბას გიტარა ჩარლი უოტსი - დასარტყმელი საკრავები ბერნარდ ფაულერი, აიევნ ნევილი - დამატებითი ვოკალები ↑ Love Is Strong. Time Is On Our Side. ციტირების თარიღი: 2006-09-25.
ბურნაშეთი (მრავალმნიშვნელოვანი)

საკუთარი სახელი ბურნაშეთი შეიძლება აღნიშნავდეს: ბურნაშეთი — სოფელი ახალქალაქის მუნიციპალიტეტში ბურნაშეთი — სოფელი წალკის მუნიციპალიტეტში
საჯავახო

საკუთარი სახელი საჯავახო შეიძლება აღნიშნავდეს: საჯავახო — ისტორიული მხარე; საჯავახო — სოფელი სამტრედიის მუნიციპალიტეტში.
ბუნდესვერი

ბუნდესვერი (გერმ. Bundeswehr) — გერმანიის ფედერაციული რესპუბლიკის (გფრ) შეიარაღებული ძალების სახელწოდება. შედგება სახმელეთო ჯარების, სამხედრო-საჰაერო და სამხედრო-საზღვაო ძალებისაგან. უმაღლესი მთავარსარადალი — ომის დროს ფედერალური კანცლერი, მშვიდობიანობის პერიოდში — თავდაცვის მინისტრი. ჯარი კომპლექტდება საყოველთაო სამხედრო სამსახურის კანონის საფუძველზე. სამხედრო სამსახურის ვადა 15 თვე, გასაწვევი ასაკი — 18 წელი. 2013 წლის მიხედვით, ბუნდესვერის მოსამსახურეთა რაოდენობა შეადგენდა 188,921-ს, რის მიხედვითაც ის წარმოადგენს მსოფლიოს არმიათა შორის 28-ს, ხოლო ევროპის კავშირში სიდიდით მეოთხეს (საფრანგეთის იტალიის და დიდი ბრიტანეთის შემდეგ). ამას გარდა 2010 წლის მონაცემით ბუნდესვერს ჰყავს არა აქტიური 144 000-იანი რეზერვი. Searle, Alaric (2003). Wehrmacht Generals, West German Society, and the Debate on Rearmament, 1949-1959. Westport, CT: Praeger Pub. ვიკისაწყობში არის გვერდი თემაზე: ბუნდესვერი Bundeswehr – ოფიციალური საიტი (გერმანული)
დავით თურდოსპირელი

დავით ანდუყაფარის ძე თურდოსპირელი (ნამდვილი გვარი ჩხეიძე; დ. 6 მაისი, 1888, სოფ. ვარდისუბანი, ახლანდ. თელავის მუნიციპალიტეტი, — გ. 23 დეკემბერი, 1948, თბილისი) — ქართველი მწერალი, საზოგადო მოღვაწე, მწერალ გიორგი ქუჩიშვილის ძმა. 1911 წელს დაამთავრა თბილისის გიმნაზია, 1915 წელს — კიევის უნივერსიტეტის ისტორიულ-ფილოლოგიური ფაკულტეტი. 1906 წელს ცალკე წიგნად გამოქვეყნდა მისი პირველი მოთხრობა „თავისუფლების მსხვერპლნი“, 1913 წელს — ლექსებისა და ნოველების პირველი კრებული „სიმთა ქვითინი“. 1919-1921 წლებში არჩეული იყო საქართველოს დამფუძნებელი კრების წევრად საქართველოს სოციალ-დემოკრატიული პარტიის სიით. საქართველოში საბჭოთა რეჟიმის დამყარების შემდეგ თანამშრომლობდა საბჭოთა ქართულ პრესაში. მისი თაოსნობით 1927 წელს დაფუძნდა თელავის მხარეთმცოდნეობის მუზეუმი. თურდოსპირელის მოთხრობები რამდენიმეჯერ გამოიცა ცალკე წიგნად. მასვე ეკუთვნის საბავშვო ლექსებისა და მოთხრობების კრებულები: „პირველი ბილიკები“ (1929), „საყმაწვილო მოთხრობები“ (1937), „საბავშვო მოთხრობები“ (1947). ალანია ნ., ქართული საბჭოთა ენციკლოპედია, ტ. 5, თბ., 1980. — გვ. 11.